b'\n_START_ARTICLE_\nAleksij Kobal\n_START_SECTION_\n\xc5\xa0olanje in delo\n_START_PARAGRAPH_\nOdra\xc5\xa1\xc4\x8dal je v Kopru. Leta 1977 se je vpisal na Srednjo \xc5\xa1olo za oblikovanje v Ljubljani. V \xc4\x8dasu slu\xc5\xbeenja voja\xc5\xa1kega roka (1981/1982) je napisal roman Avtoportret (ostal v rokopisu). Leta 1982 je bil sprejet na Akademijo za likovno umetnost v Ljubljani, kjer je \xc5\xa1tudiral slikarstvo pri \xc5\xa0tefanu Planincu in Janezu Berniku. Leta 1986 je diplomiral iz slikarstva in grafi\xc4\x8dnega oblikovanja (teoreti\xc4\x8dni zagovor). Preselil se je v Ljubljano in leta 1993 zaklju\xc4\x8dil podiplomski \xc5\xa1tudij iz slikarstva pri Metki Kra\xc5\xa1ovec. Leta 1999 je bil na dvomese\xc4\x8dni rezidenci v Parizu. \xc5\xbdivi in dela kot svobodni umetnik. _NEWLINE_Kobal je pozoren opazovalec. Umetnost skupaj z znanostjo in religijo/filozofijo razume kot nosilko Resnice. Okolje in \xc4\x8das, v katerem \xc5\xbeivi, v svojih delih odslikava na razli\xc4\x8dne na\xc4\x8dine. V nasprotju s slikarji modernizma v sliko vra\xc4\x8da pripoved, simboliko in duhovnost vendar ostaja zvest dvodimenzionalnemu slikovnemu polju. Obi\xc4\x8dajno ustvarja zaklju\xc4\x8dene serije slik v razli\xc4\x8dnih stilih in v razli\xc4\x8dnih, izvirnih tehnolo\xc5\xa1kih postopkih.  Nanj je vplivala razli\xc4\x8dna glasba (J. S. Bach, Jethro Tull, King Crimson, Brian Eno, David Sylvian, Talking Heads, Chemical brothers, The Earth) in umetniki razli\xc4\x8dnih obdobij (Rembrandt Harmenszoon van Rijn, Ivan Grohar, Pablo Picasso, Marcel Duchamp, Edward Hopper).  _NEWLINE_Rad upodablja krajino in arhitekturo, portrete in citate iz zgodovine. Vedno znova ga navdihujejo odmaknjeni prostori, tako v naravi kot v urbanih predelih, kakor tudi renesan\xc4\x8dni, ki jih ob\xc4\x8duti kot izgubljeni raj._NEWLINE_Leta 2009 je pri Cankarjevi zalo\xc5\xbebi iz\xc5\xa1lo njegovo leposlovno delo Glas, ISBN 978-961-23171-5-7. _NEWLINE_Igra pre\xc4\x8dno flavto, kot samouk. _NEWLINE_Med leti 2003 in 2007 je kot glasbenik in raziskovalec glasbil, narejenih iz odpadnih materialov sodeloval s skupino The Stroj. _NEWLINE_V sodelovanju s Primo\xc5\xbeem Ober\xc5\xbeanom je nastal projekt Kako zveni \xc5\xa0i\xc5\xa1ka.  Zanj sta predelala vagonsko cisterno v verjetno najte\xc5\xbeji glasbeni in\xc5\xa1trument na svetu._NEWLINE_Kot grafi\xc4\x8dni oblikovalec je oblikoval CD skupine The stroj, s sodelavci pa izdelal nekaj celostnih podob (CGP Mak Design, CGP Zavarovalnica Adriatic, CGP TV3, CGP Ob\xc4\x8dina Piran, CGP Univerza na Primorskem, CGP Knji\xc5\xbenica Otona \xc5\xbdupan\xc4\x8di\xc4\x8da).\n_START_SECTION_\nRazstave\n_START_PARAGRAPH_\nOd prve samostojne razstave leta 1985 se je zvrstilo na desetine razstav. Je reden gost slovenskih galerij (\xc5\xa0KUC, Equrna, Moderna galerija, Insula, Lo\xc5\xbea, Kibla, Pilonova galerija,...) in mnogih tujih. Leta 1994 je bil vklju\xc4\x8den v  "U3" in leta 2004 v "Slovenska umetnost 1985-1995", periodi\xc4\x8dni pregledni razstavi slovenske umetnosti, ki ju pripravlja Moderna galerija Ljubljana._NEWLINE_Za razstavi Nocturno v  Obalnih galerijah Piran, razstavi\xc5\xa1\xc4\x8de Monfort v Portoro\xc5\xbeu leta 2012 in Obmo\xc4\x8dje zajetja v Be\xc5\xbeigrajski galeriji 2 v Ljubljani leta 2013 je prejel nagrado Pre\xc5\xa1ernovega sklada.'